OpenLLM-France/wikimedia huggingface dataset:
# The Thing Called Love

The Thing Called Love és una pel·lícula estatunidenca dirigida per Peter Bogdanovich, que tracta d'un grup de joves que són a Nashville intentant triomfar en el món de la música country.
Es va estrenar el 16 de juliol de 1993, i el 31 d'octubre del mateix any moria River Phoenix, que interpreta aquest drama musical juntament amb Samantha Mathis, Sandra Bullock i Dermot Mulroney. Ells mateixos posen la veu a les cançons que interpreten, tal com passa a la pel·lícula Nashville, de Robert Altman (1975).
A banda de K.T. Oslin, que interpreta la propietària del local, hi ha cameos d'altres cantants de country: Trisha Yearwood, Pam Tillis, Katy Moffatt, Jo-El Sonnier, i Jimmie Dale Gilmore.

## Argument

La novayorkesa Miranda arriba a Nashville, el bressol del country, en autobus i amb la seva guitarra, disposada a triomfar com a cantant; el seu objectiu és fer una audició al Bluebird Café, un local on es seleccionen nous talents. Allà es troba amb altres joves provinents de diferents localitats dels Estats Units que també pretenen ser descoberts com a cantautors, i la propietària del bar li ofereix feina de cambrera.
Tothom vol vendre una cançó o fer una actuació, com ara el talentós James, la Linda, i en Kyle; els quatre es fan amics, i els dos nois es disputen la Miranda. Ella està enamorada d'en James, i es casen; però aviat se'n penedeixen. Finalment ell l'abandona per a fer allò que sempre havia desitjat, gravar el seu propi àlbum, i s'adona que encara se l'estima.
La pel·lícula té un final obert.

## Repartiment

* River Phoenix: James Wright
* Samantha Mathis: Miranda Presley
* Dermot Mulroney: Kyle Davidson
* Sandra Bullock: Linda Lue Linden
* K.T. Oslin: Lucy
* Jimmie Dale Gilmore: Jimmie Dale Gilmore
* Katy Moffatt: Katy Moffatt
* Trisha Yearwood: Trisha Yearwood

## Banda sonora

A la banda de la pel·lícula van participar diversos cantants country:
* Dreaming With My Eyes Open, per Clay Walker - 3:30
* You'd Be Home by Now, per Daron Norwood - 3:21
* I Can't Understand, per Trisha Yearwood - 3:40
* I Don't Remember Your Name (But I Remember You), per K.T. Oslin - 4:19
* Diamonds and Tears, per Matraca Berg - 3:33
* Ready and Waiting, per Deborah Allen - 3:53
* Until Now, per Rodney Crowell - 4:36
* Looking for a Thing Called Love, per Dennis Robbins - 2:56
* Street of Love, per Kevin Welch - 3:53
* Partners in Wine, per Randy Travis - 4:04
* Blame It on Your Heart, per Deborah Allen - 3:02
* Standing on a Rock, per Rodney Crowell - 3:17

## Vegeu també

* Country
* Nashville, pel·lícula de Robert Altman de 1975

## Referències

* ↑ Estrena de la pel·lícula
* ↑ Notícia de la mort de River Phoenix (castellà)
* ↑ Cantants no professionals de country, a RottenTomatoes (anglès)
* ↑ Cantants professionals de country, a AllMovie (anglès)
* ↑ The Thing Called Love - banda sonora original a Allmusic (anglès)

## Enllaços externs

* Fitxa de la pel·lícula a DeCine21 (castellà)
# Tommaso Antici

Tommaso Antici (Recanati, Estats Pontificis, 10 de maig de 1731 – 4 de gener de 1812) va ser un cardenal i diplomàtic italià, que ocupà els càrrecs de Camarlenc del Col·legi Cardenalici i de Prefecte de la Congregació del Concili.
Va ser diplomàtic a Parma i Piacenza (1763-1767), Colònia (1762-1789), al Palatinat (1769-1777), a Polònia (1768-1795), a Lieja (1767-1784/1788), a Prússia (1776-1778), al comtat dels Palatinat-Zweibrücken (1777-1798) i a Baviera (1776-1798).
El 30 de maig de 1766 el rei Estanislau August de Polònia el nomenà encarregat de negocis polonès davant la Santa Seu de Roma. Antici era el típic condottiero diplomàtic italià. Inicialment vinculat a la representació diplomàtica del representant polonès de l'elector de Baviera i l'elector de Colònia, decidí no fer-ho sota la pressió de Varsòvia. El 24 de març de 1768 va ser promogut a ministre plenipotenciari. El 1768 va ser fet Indygenat. Des de 1789 es trobà sota la protecció reial, representant Polònia davant la Santa Seu.
A inicis del regnat d'Estaniuslau August no va poder aconseguir res de la Cúria Romana. La Santa Seu es negà a veure els esforços de reforma a Polònia.
El 1767 va ser nomenat cavaller de l'orde de Sant Estanislau, i el 1780 va rebre l'orde de l'Àliga Blanca.
El Papa Pius VI el va crear cardenal al consistori del 30 de març de 1789. El 1793 va ser fet camarlenc del Col·legi de Cardenals i prefecte de la Congregació del Concili. Dimití del cardenalat el 1798, oficialment per motius de salut, retirant-se a Recanati, on va viure fins a la seva mort.
No va participar en el conclave de 1799-1800, celebrat a Venècia, i en el qual s'escollí a Pius VII.

## Honors

    Cavaller de l'orde de l'Àliga Blanca
    Cavaller de l'orde de Sant Estanislau

## Fonts

* Collectif. Notizie per l'anno bisestile 1796 (en italià), 1796, p. 214.
* Fitxa del cardenal a la pàgina de la FIU

## Enllaços externs

* The Cardinals of the Holy Roman Church - Biographical Dictionary Arxivat 2008-09-26 a Wayback Machine.(anglès)
# Pèiramala

Pèiramala (en francès Peyremale) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Lo Bolin

Lo Bolin (en francès Leboulin) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 156 | 170 | 120 | 176 | 238 | 285 | 290 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Germain Laurent | |
| 2008- | Alain Marty | |

## Referències

* ↑ «Toponímia occitana». Arxivat de l'original el 2009-12-26. [Consulta: 1r agost 2010].
# One Night in Miami...

One Night in Miami... és una pel·lícula dramàtica dels Estats Units de 2020 dirigida per Regina King, el seu debut com a directora de cinema, amb guió de Kemp Powers basat en l'obra de teatre del mateix nom. La protagonitzen Kingsley Ben-Adir, Eli Goree, Aldis Hodge i Leslie Odom Jr.. La pel·lícula explica la història ficcionalitzada de Cassius Clay, Malcolm X, Jim Brown, i Sam Cooke mentre celebren la victòria inesperada de Clay contra Sonny Liston en una habitació d'hotel a Miami el febrer de 1964.
Es va estrenar al Festival de Cinema de Venècia el 7 de setembre de 2020, la primera pel·lícula d'una directora afroamericana en ser seleccionada.

## Repartiment

* Kingsley Ben-Adir com a Malcolm X
* Eli Goree com a Cassius Clay
* Aldis Hodge com a Jim Brown
* Leslie Odom Jr. com a Sam Cooke
* Lance Reddick com a germà Kareem
* Nicolette Robinson com a Barbara Cooke
* Michael Imperioli com a Angelo Dundee
* Beau Bridges com a Sr. Carlton
* Joaquina Kalukango com a Betty Shabaz
* Jerome A. Wilson com a Elijah Muhammad
* Aaron D. Alexander com a Sonny Liston
* Christian Magby com a Jamaal
* Lawrence Gilliard Jr com a Bundini Brown
* Jeremy Pope com a Jackie Wilson
* Christopher Gorham com a Johnny Carson

## Referències

* ↑ Bakare, Lanre «Regina King makes history at Venice film festival with One Night in Miami». The Guardian [Venice], 07-09-2020 [Consulta: 7 setembre 2020].
# Yéremi Pino

Yéremi Jesús Pino Santos (Las Palmas, Canàries, 20 d'octubre de 2002), conegut com a Yéremi Pino, és un futbolista canari. Juga de migcampista i el seu equip actual és el Vila-real CF de la Primera Divisió espanyola. És internacional amb la selecció espanyola.

## Trajectòria

Yéremi Pino va arribar al Vila-real procedent de la Unión Deportiva Las Palmas després que observadors del Vila-real el veiessin jugant amb el combinat cadet de Canàries en el campionat de seleccions autonòmiques d'Espanya disputat a Canàries el 2016.
A partir de 2020 forma part del segon equip, el Vila-real B, debutant fins i tot com a professional amb el primer equip del Vila-real el 22 d'octubre de 2020, en un partit de la UEFA Europa League 2020-21, que va acabar en victòria del Vila-real CF per 5-3 enfront del Sivasspor. Una setmana després va marcar el seu primer gol amb el Vila-real, en un partit de l'Europa League enfront del Qarabağ FK, que va posar fi a victòria del conjunt groc per 1-3.

## Internacional

Yéremi ha estat internacional sub-16, sub-17 i sub-18 amb la selecció espanyola. Va ser convocat pel mundial sub 17 de 2019, però no hi va poder acudir per una important lesió en un ull dos dies abans del seu començament.
En 2021 va ser convocat per a l'Europeu Sub-21, substituint el lesionat Mateu Morey.

## Palmarès
### Vila-real CF

* 1 Lliga Europa de la UEFA: 2020-21

### Selecció espanyola

* 1 Lliga de les Nacions de la UEFA: 2022-23

## Referències

* ↑ «Yeremi Pino, la otra sensación de LaLiga al que Pedri dejó sin Mundial sub 17 de un balonazo» (en castellà). Marca.com, 23-12-2020. [Consulta: 26 gener 2021].
* 1 2 Santa, Mario García de la. «Yéremi rechaza la oferta del Barça y ficha por el Villarreal». La Provincia - Diario de Las Palmas, 22-06-2017.
* ↑ «Tranquilos, ya lo arregla Alcácer». Marca, 22-10-2020. [Consulta: 23 octubre 2020].
* ↑ «Yeremi Pino, el nuevo chico de oro del Villarreal». Marca, 30-10-2020. [Consulta: 30 octubre 2020].
* ↑ «Un balonazo en el ojo dejó a Yéremi sin Mundial Sub 17» (en castellà). BeSoccer, 26-10-2019. [Consulta: 24 març 2021].
* ↑ «OFICIAL | Mateu Morey, baja para el Europeo Sub-21; Yeremi Pino, alta». sefutbol.com, 19-03-2021. [Consulta: 24 març 2021].
* ↑ «Carvajal marca el penal decisiu que dona a Espanya la Lliga de les Nacions». CCMA, 18-01-2023. [Consulta: 3 juny 2024].

## Enllaços externs

* Yéremi Pino a BDFutbol
* Yéremi Pino a La Preferente (castellà)
# L'expedient Warren

L'expedient Warren (títol original en anglès: The Conjuring) és una pel·lícula de terror estatunidenca del 2013, dirigida per James Wan i protagonitzada per Vera Farmiga i Patrick Wilson. En 2016 el mateix equip va realitzar la seqüela L'expedient Warren: El cas Enfield. S'ha doblat i subtitulat al català.

## Argument

El 1971, en Roger i la Carolyn Perron (Ron Livingston i Lili Taylor) són un matrimoni que es trasllada amb les seves cinc filles a una granja a Harrisville. El primer dia com a propietaris resulta ser idíl·lic tret de l'estrany comportament del seu gos Sadie, que es nega a entrar-hi i comença a bordar; d'altra banda, una de les filles trenca sense voler un tauló de la paret i descobreixen un soterrani i una de les filles (la petita) hi troba una caixa musical estranya.
L'endemà comencen a succeir coses estranyes: la Carolyn s'aixeca amb blaus als braços i cames i descobreix el gos mort. Després d'uns dies, els fenòmens comencen a manifestar-se amb més força, com per exemple tots els rellotges s'aturen a les 3.07 h i comença a sentir sorolls estranys (com palmades i riures) procedents del soterrani, on es queda tancada sense poder sortir-ne, car ningú la sent cridar i el seu marit se n'havia anat a Florida. En aquest moment, l'Andrea (Shanley Caswell) veu com la seva germana Cindy (Mackenzie Foy) sembla tenir una mena de somnambulisme fins que s'adona horroritzada que dalt de l'armari hi ha un esperit que l'agredeix.

## Repartiment

* Vera Farmiga: Lorraine Warren
* Patrick Wilson: Ed Warren
* Lili Taylor: Carolyn Perron
* Ron Livingston: Roger Perron
* Shanley Caswell: Andrea Perron
* Hayley McFarland: Nancy Perron
* Joey King: Christine Perron
* Mackenzie Foy: Cindy Perron
* Kyla Deaver: April Perron
* Shannon Kook: Drew Thomas
* John Brotherton: Brad Hamilton
* Sterling Jerins: Judy Warren
* Marion Guyot: Georgiana Moran
* Steve Coulter: Pare Gordon
* Joseph Bishara: Bathsheba Sherman
* Morganna May: Debbie
* Amy Tipton: Camilla
* Zach Pappas: Rick
* Christof Veillon: Maurice Theriault

## Referències

* ↑ Títol en català a l'Ésadir.cat
* ↑ Chitwood, Adam. «FURIOUS 7 Director James Wan Talks THE CONJURING 2 and the Prospect of Helming a DC Superhero Movie». Collider.com, 23-03-2015.
* ↑ «L'expedient Warren». Goita què fan, ara!. [Consulta: 11 octubre 2023].
# Alessandro Severo

Alessandro Severo (títol original en italià, en català Alessandro Severo), Händel-Werke-Verzeichnis A13, és una obra dramaticomusical en tres actes composta per Georg Friedrich Händel sobre un llibret en italià . Es va estrenar el 25 de febrer de 1738 al Her Majesty's Theatre de Ciutat de Westminster.

## Vegeu també

* Llista d'òperes de Georg Friedrich Händel
Òperes de Georg Friedrich Händel :
Almira (1705)
Florindo (1708)
Rodrigo (1707)
Agrippina (1709)
Rinaldo (1711)
Il pastor fido (1712)
Silla (1713)
Teseo (1713)
Amadigi di Gaula (1715)
Acis and Galatea (1718)
Radamisto (1720)
Muzio Scevola (1721)
Floridante (1721)
Ottone (1723)
Flavio (1723)
Giulio Cesare (1724)
Tamerlano (1724)
Rodelinda (1725)
Scipione (1726)
Alessandro (1726)
Admeto (1727)
Riccardo Primo (1727)
Siroe (1728)
Tolomeo (1728)
Lotario (1729)
Partenope (1730)
Poro (1731)
Ezio (1732)
Sosarme (1732)
Orlando (1733)
Arianna in Creta (1734)
Oreste (1734)
Ariodante (1735)
Alcina (1735)
Atalanta (1736)
Arminio (1737)
Giustino (1737)
Berenice (1737)
Alessandro Severo (1738)
Faramondo (1738)
Serse (1738)
Giove in Argo (1739)
Imeneo (1740)
Deidamia (1741)
Semele (1744)
Alceste (1750) :
Oratoris de Georg Friedrich Händel :
Il trionfo del Tempo e del Disinganno (1707)
La resurrezione (1708)
Brockes Passion (1715)
Esther (1732)
Deborah (1733)
Athalia (1733)
Alexander's Feast (1736)
Il trionfo del Tempo e della Verità (1737)
Saul (1738)
Israel in Egypt (1738)
L'Allegro, il Penseroso ed il Moderato (1740)
El Messies (1741)
Samson (1741)
Semele (1743)
Joseph and his Brethren (1743)
Hercules (1744)
Belshazzar (1744)
Occasional Oratorio (1746)
Judas Maccabaeus (1746)
Joshua (1747)
Alexander Balus (1747)
Susanna (1748)
Solomon (1748)
Theodora (1749)
The Choice of Hercules (1750)
Jephtha (1751)
The Triumph of Time and Truth (1757) :
Cantates de Georg Friedrich Händel :
Ero e Leandro (1707)
Clori, Tirsi e Fileno (1707)
Aci, Galatea e Polifemo (1708)
Dalla guerra amorosa (1709)
Apollo e Dafne (1710)
Ode for the Birthday of Queen Anne (1713)
Ode for St. Cecilia's Day (1739) :
# Clima de la península Ibèrica

El clima de la península Ibèrica és el conjunt de climes presents a la península Ibèrica, que està situada entre les latituds 36° i 43° nord, corresponent a un punt intermedi entre les latituds subtropicals i les de l'Europa temperada.
A la vegada les dimensions d'aquesta península de més de 600.000 km² són suficients perquè el territori es comporti com un petit continent amb la formació per exemple de baixes tèrmiques durant l'estiu o la modificació de les característiques dels vents en travessar-la.

## Zona seca i zona humida

Des d'un punt de vista climatològic i paisatgístic és molt clara la subdivisió entre la península Ibèrica seca (més de les 3/4 parts amb precipitacions inferiors a 800 litres, fins i tot el sud-est peninsular amb precipitacions inferiors als 250 litres i que es considera semiàrid) i la resta o Península Ibèrica humida.

## Climes

A la península Ibèrica, més detalladament es poden destacar cinc tipus de climes:
* Clima atlàntic
* Clima mediterrani
* Clima mediterrani continentalitzat
* Clima de muntanya
* Clima subtropical

## Onades de calor

Les onades de calor duren uns set dies, el qual és molt comparat amb Xina, Austràlia, Brazil, Canadà, Colòmbia, Iran, Irlanda, Japó, la República de Moldàvia, Filipines, Corea del Sud, Taiwan, Tailàndia, el Regne Unit, els Estats Units i Vietnam

## Notes

* ↑ No respecten la classificació de Köppen.

## Referències

* ↑ Guo, Yuming; Gasparrini, Antonio; Armstrong, Ben G.; Tawatsupa, Benjawan; Tobias, Aurelio; Lavigne, Eric; Coelho, Micheline de Sousa Zanotti Stagliorio; Pan, Xiaochuan; Kim, Ho; Hashizume, Masahiro; Honda, Yasushi; Guo, Yue-Liang Leon; Wu, Chang-Fu; Zanobetti, Antonella; Schwartz, Joel D.; Bell, Michelle L.; Scortichini, Matteo; Michelozzi, Paola; Punnasiri, Kornwipa; Li, Shanshan; Tian, Linwei; Garcia, Samuel David Osorio; Seposo, Xerxes; Overcenco, Ala; Zeka, Ariana; Goodman, Patrick; Dang, Tran Ngoc; Dung, Do Van; Mayvaneh, Fatemeh; Saldiva, Paulo Hilario Nascimento; Williams, Gail; Tong, Shilu «Heat Wave and Mortality: A Multicountry, Multicommunity Study». Environmental Health Perspectives, 125, 8, 10-08-2017, pàg. 2, 9. DOI: 10.1289/EHP1026.
# Boisset e Gaujac

Boisset e Gaujac (en francès Boisset-et-Gaujac) és un municipi francès situat al departament del Gard i a la regió d'Occitània.

## Referències

* ↑ Municipis del Gard
# Poicasquèr

Poicasquèr (en francès Puycasquier) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 506 | 507 | 468 | 431 | 436 | 424 | 436 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Serge Cardonne | |

## Referències

* ↑ «Toponímia occitana». Arxivat de l'original el 2009-12-26. [Consulta: 1r agost 2010].
# Sense malícia

Sense malícia (títol original en anglès: Absence of Malice) és una pel·lícula estatunidenca dirigida per Sydney Pollack, estrenada el 1981 i doblada al català.

## Argument

Una periodista jove i ambiciosa acusa de forma irresponsable en un article el fill d'un conegut gàngster de ser el culpable de la desaparició d'un líder sindical. L'acusat, dedicat a un negoci d'importació de licors, idea un enginyós pla per sortir airós de l'acusació i donar, alhora, un escarment a la reportera i al seu diari.

## Repartiment

* Paul Newman: Michael Colin Gallagher
* Sally Field: Megan Carter
* Bob Balaban: Elliott Rosen
* Melinda Dillon: Teresa Perrone
* Luther Adler: Oncle Santos Malderone
* Barry Primus: Bob Waddell
* Josef Sommer: McAdam
* John Harkins: Davidek
* Don Hood: Fiscal James A. Quinn
* Wilford Brimley: Ajudant General James A. Wells
* Bill Hindman: Sacerdot

## Premis i nominacions
### Premis

* 1982. Menció honorífica al Festival Internacional de Cinema de Berlín per Sydney Pollack

### Nominacions

* 1982. Oscar al millor actor per Paul Newman
* 1982. Oscar a la millor actriu secundària per Melinda Dillon
* 1982. Oscar al millor guió original per Kurt Luedtke
* 1982. Os d'Or al Festival Internacional de Cinema de Berlín per Sydney Pollack
* 1982. Globus d'Or al millor guió per Kurt Luedtke
* 1982. Globus d'Or a la millor actriu dramàtica per Sally Field

## Referències

* ↑ Sense malícia
# Muhammad ben al-Arabiyya

Abu-Abd-Al·lah Muhàmmad ibn al-Arabiyya (àrab: مولاي محمد بن إسماعيل, mawlāy Muḥammad b. Ismāʿīl) (Meknes, 1694-?, 1738) fou sultà del Marroc (1736-1738) de la dinastia alauita. Era fill de Mulay Ismail i de Lalla Halima al-Sufianiya.
El 8 d'agost de 1736 el seu germà Abd Allah ben Ismail fou deposat pels Abid al-Bukhari (exèrcit de negres creat pel seu pare Mawlay Ismail) i es va refugiar amb els amazics Ayt Idrasan, sent proclamat llavors Muhàmmad ibn al-Arabiyya. Els mateixos Abid al-Bukhari el van deposar el 18 de juny de 1738 en favor d'un altra germà, Mulay al-Mustadi.

## Enllaços externs

* Genealogia
* Caps d'estat
# Thomas Percival

Thomas Percival (Warrington, 29 de setembre de 1740 - Manchester, 30 d'agost de 1804) fou un metge anglès i autor de la primera guia sobre el tema de l'ètica mèdica.

## Vida

Thomas Percival va néixer el 29 de setembre de 1740 Warrington a Lancashire. Donat que va quedar orfe a l'edat de tres anys, es va fer càrrec de la seva educació una germana gran. Després de l'estada a l'escola Thomas Percival va anar a Edimburg amb la finalitat d'estudiar medicina posteriorment a la seva universitat. El 6 de juliol del 1765 fou cridat a la ciutat holandesa de Leiden com a doctor, poc després de convertir-se en membre de la Royal Society.
Després d'exercir com a metge a Warrington durant un breu període temps, es va traslladar el 1767 a Manchester, on hauria de romandre la resta de la seva vida. La situació en els barris obrers de Manchester del segle xviii el va portar a escriure diverses publicacions sobre el tema de l'atenció de la salut pública (vegeu més endavant). Com a seguidor de les idees utilitàries advocà per una atenció de la salut que hauria d'arribar a la major quantitat de gent possible i pressionà en favor de la implementació d'aquestes idees a Manchester al llarg de la seva vida. En 1789 va ser triat membre de l'Acadèmia Americana de les Arts i les Ciències. El 30 agost de 1804 Thomas Percival va morir a Manchester i més tard va ser enterrat a Warrington.

## Principals obres

* Essays, Medical and Experimental (1767)
* Internal Regulation of Hospitals (1771)
* A Scheme of Professional Conduct Relative to Hospitals and other Medical Charities (1772)
* Essays, Medical, Philosophical and Experimental (1773)
* A Father's Instruction (tres volums, 1775–1800)
# Caterina Cristina de Saxònia-Eisenach

Caterina Cristina de Saxònia-Eisenach (en alemany Katharine Christine von Sachsen-Eisenach) va néixer a Jena (Alemanya) el 15 d'abril de 1699 i va morir a Philippsthal el 25 de juliol de 1743. Era filla del duc Joan Guillem de Saxònia-Eisenach (1666-1729) i de Cristina Juliana de Baden-Durlach (1678-1707).

## Matrimoni i fills

El 24 de novembre de 1725 es va casar a Eisenach amb Carles I de Hessen-Philippsthal (1682-1770), fill de Felip de Hessen-Philippsthal (1655-1721) i de Caterina Amàlia de Solms-Laubach (1654-1736). El matrimoni va tenir sis fills:
* Guillem (1726-1810), casat amb la princesa Ulrica Elionor de Hessen-Philippsthal-Barchfeld (1732-1795).
* Carolina (1728-1746)
* Frederic (1729-1751)
* Carlota Amàlia (1730-1801), casada amb Antoni Ulric de Saxònia-Meiningen (1687-1763)
* Felipa (1731-1762)

## Enllaços externs

* Carolina Cristina
# Maria Eleonora I Boncompagni

Maria Eleonora I Boncompagni (Isola di Liri, 10 d'abril de 1686 - Roma, 5 de gener de 1745) fou filla de Gregori I Boncompagni i d'Hipòlita I Ludovisi i va heretar de la seva mare el principat de Piombino, el principat de Venosa, marquesat de Populonia, el comtat de Conta i nombroses senyories entre elles les illes de Montecristo, Elba i Pianosa.
Es va casar el 29 de març de 1702 amb el seu oncle Antoni I Boncompagni-Ludovisi (germà del seu pare), segon hereu del seu pare després de la línia de fills, i van assolir el poder conjuntament el 1624 a la mort de Hipòlita I Ludovisi.
Gregori I tenia 12 germans, però alguns havien mort i altres no el podien succeir per raó del seu estat religiós i com que la primera hereva era una dona calia a més que fos mascle per casar amb l'hereva (Eleonora morta el 1695, Francesco el 1690, Jumara el 1716 però monja, Constança el 1718 però monja, Agnese el 1648, Giulia el 1715 però monja, Giovanna el 1688, Anna l'abril de 1707 però monja, Giacomo el 1731 però arquebisbe de Bolonya des del 1690, cardenal el 1695, i cardenal bisbe d'Albano el 1724; Antonia el 1720 però monja, Antoni I Boncompagni-Ludovisi que el va succeir al casar amb Maria Eleonora, i Filippo 1679).
Van tenir quatre fills: Maria Olímpia (1703 -1705), Niccolo (1704-1709), Francesca Cecilia (1705-1775, casada amb Francesco Maria Carafa príncep de Belvedere), i Gaieta I Boncompagni-Ludovisi, que la va succeir.
# Prenhan

Prenhan (en francès Preignan) és un municipi francès situat al departament del Gers i a la regió d'Occitània. Limita amb els municipis d'Aush, Ròcalaura, Senta Crestia, Mirapeish i Montaut-les-Créneaux.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 178 | 183 | 312 | 499 | 793 | 961 | 1.015 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Pierre Lasserre | PS |
| 2008- | Pascal Mercier | |

## Agermanaments

* Corral de Calatrava
* Vic de Fesensac

## Referències

* ↑ «Toponímia occitana». Arxivat de l'original el 2009-12-26. [Consulta: 1r agost 2010].